Referat bestyrelsesmøde 12. juni 2025
Tilstede: Signe, Nete, Lars Helle, Bente med virtuelt til de tre første punkter.
Afbud fra Mai-Britt
Evaluering af sæsonen. Bente synes det har været en kort og hektisk sæson, hvor de sidste prøver gav godt.
Kormedlemmer og dirigent skulle lige lære hinanden at kende og se hvor meget vi kunne. Hun glæder sig til en ny sæson efter ferien. 

Efterårets program. Bente kom med forslag til repertoire og vi spørger kormedlemmerne om de har nogle ønsker. Derefter udvælger repertoireudvalget hvad vi skal synge. 

Med hensyn til koncerter, skal vi måske selv til at være opsøgende. Nete vil spørge Birgit Fevejle, om hun vil hjælpe os, som hun før har gjort.
 Vi har en halv aftale med Koldinghus omkring julemarkedet. Hvis vi skal synge på julemarkedet, vil vi bede om at få vores udgifter til dirigent dækket af Koldinghus. Nete kontakter Koldinghus.

Syng dansk arrangement, som arrangeres af Sangkraft Kolding. Vi har intet hørt, men mener at der igen i år vil være et arrangement. Signe undersøger sagen.

Fredericia byorkester har spurgt, om vi vil deltage i foråret 26 sammen med Haderslev Lærekor i opførelsen af Fynsk forår og Elverskud. Bente og bestyrelsen er positive stemt for projektet og afventer nu korets udmelding. Vi regner med at kunne benytte nogen af satserne til vores egne koncerter.
Opstart af efterårs sæson enten 18. eller 25. august. Der kommer nærmere besked ud.
Der blev talt, om det var muligt at lave øvefiler. Dette er åbenbart ret tidskrævende. Vi henviser til at man leder på Youtube.
Økonomi: Det kører lige rundt. Lars tjekker om Koda afgiften kan blive billigere, hvis vi betaler den igennem Kor72.
Hjemmesiden er stadig en udfordring. Den skal opdateres. Nete og Carsten står for det, men Mogens hjælper til. Helle prøver at undersøge, hvad hendes hjemmeside koster, hvor der er gratis hjælp. 
SoMe. Facebook Kolding Kammerkor trænger til nye opslag.
Rekruttering af nye medlemmer. En potentiel ny tenor er interesseret i at synge i koret. Han skulle være dygtig, men han kan ikke love at være der hver gang.  Er dette noget koret kan acceptere? Bente og bestyrelsen syntes, at der skulle arbejdes videre med muligheden med de begrænsninger, det vil indebære. Nete prøver at kontakte ham.
Vi er et lille kor, men der er en forholdsvis god balance mellem stemmerne, selvom vi godt kunne ønske os nogle flere herrestemmer og en 2. sopran mere.
Eventuelt. Ingen input
